Beniopa presenta les festes patronals de 2023
14 juliol 2023

## Beniopa presenta les festes patronals de 202314 juliol 2023Última actualització: 14 juliol 2023

![](../gestion/img/7ec139fde3bb44f6e021612a33131bd6f41b7578299934cf02f2cdefc690e3d9.jpg)  
  

El nou president de la Junta de Districte de Beniopa, **Jesús Naveiro**, acompanyat del tècnic del departament de Política Festiva, **Juanjo Reig**, i la representant de la Comissió de festes de Beniopa, **Mari Carmen Sánchez**, han presentat aquest matí les festes patronals de Beniopa de l'any 2023.  
  
«Com a nou president de la Junta de Districte de Beniopa, enguany tinc el gust de viure les meues primeres festes amb aquest càrrec i tinc moltes ganes i il·lusió. El meu agraïment i suport a la comissió de festes per l'esforç i dedicació amb el que ha treballat tot l'any aconseguint que el programa d'activitats siga un punt de trobada per a festers i festeres», ha expressat Naveiro.  
  
Com cada any, la programació comença el dissabte 15 de juliol amb la cavalcada dels festers, el posterior sopar de germanor i el tradicional correfocs. Hi haurà discomòbil per a animar la festa.  
  
El diumenge 16 de juliol tindrà lloc un acte, en aquest cas la XX Campanya de Concerts d'Intercanvis Musicals. I ja la setmana que ve, el divendres 21 tindrà lloc l'acte de lliurament del premi del VI Certamen de Poesia de Beniopa Pare Miret 2023, amb actuacions musicals.  
  
Tot seguit arribaren el dissabte 22 la Festa de la Magdalena, el diumenge 23 la Festa de Sant Lluís, el dilluns 24 la Festa del Sagrat Cor de Jesús, el dimarts 25 el Santíssim Crist de l'Empar i el dimecres 26 de juliol, com a fi de festa, la Festa de la Mare de Déu amb la mascletà final.  
  
Tot, amb activitats per a totes les edats i molt variades com misses, jocs d'aigua, cercaviles, focs d'artifici, esmorzars, processons, espectacles musicals...  
  
«Vos convidem, a partir de demà, a gaudir d'aquestes festes amb totes les activitats que s'han programat perquè tant aquest cap de setmana com el que ve, amb els dies grans, es puga fer poble i passar-ho d'allò més bé», ha afegit Sánchez.  
  
Per la seua part, el tècnic ha destacat els actes culturals previstos, com són «el festival de bandes que tindrà lloc el diumenge 16 de juliol i el Certamen de Poesia de Beniopa Pare Miret el divendres 21 de juliol». A més, ha informat d'un canvi d'ubicació. Els sopars i les revetlles es faran al Carrer Meravelles (junt al barranc) «per a millorar la integració de les dues parts de Beniopa», ha conclòs Reig.

**PROGRAMACIÓ COMPLETA**  
  
FESTES DE BENIOPA 2023  
  
Dissabte 15 de juliol  
20.00 h. Cavalcada dels festers, amb la imatge del Tio Roro i la Banda de Música de Beniopa. L'eixida serà des de la Plaça Major de Beniopa.  
22.00 h. Sopar de germanor, i a continuació, ball amb la discoteca mòbil al carrer Meravelles.  
00.30 h. Correfocs a càrrec de la Colla de Dimonis Dímoli. Eixida des de la plaça del Campanar fins a la plaça dels Llauradors. 01.00 h Continuació de la discoteca mòbil.  
  
Diumenge 16 de juliol  
20.00 h XX Campanya de Concerts d'Intercanvis Musicals. Participen la banda jove del Centre Musical Beniopa i la banda juvenil de la Unió Musical Xeraco. Pati del Centre Cívic la Quadra de Beniopa.  
  
DIVENDRES 21 DE JULIOL  
13.00 h. Vol de campanes, per tal de donar pas a l'inici de les festes patronals, a l'Església Santa Maria Magdalena.  
18.30 h. Gran partida de pilota al carrer l'Església. S'enfrontaran els equips de Beniopa i Daimús.  
20.30 h Acte de lliurament del premi del VI Certamen de Poesia de Beniopa Pare Miret 2023, amb actuacions musicals. En finalitzar, hi haurà un sopar. Organitza: Saforíssims Societat Literària, amb el patrocini de la Junta del Districte de Beniopa i el Departament de Cultura de l'Ajuntament de Gandia. Pati del Centre Cívic la Quadra de Beniopa.  
22.00 h. Sopar dels festers de la Magdalena, al carrer Meravelles.  
23.45 h. Gran revetla amb l'actuació del grup Covergente, al carrer Meravelles.  
  
DISSABTE 22 DE JULIOL (FESTA DE LA MAGDALENA)  
08.00 h. Despertà amb la xaranga Ves i Gitat de Beniopa, pels carrers del poble.  
09.30 h. Esmorzar dels festers al Bar Reno, al carrer Ciutat de Laval.  
11.00 h. Jocs d'aigua i parc infantil aquàtic, al pati del Col·legi Joan Martorell.  
11.30 h. Ruta de la Paloma, acompanyats per la xaranga.  
12.00 h. Cercavila dels festers.  
14.00 h. Dinar dels festers, al Centre Cívic la Quadra.  
20.00 h. Passacarrer i arreplegada dels festers.  
21.00 h. Cercavila de la colla de dolçainers i tabaleters de la Safor, pels carrers de Beniopa.  
21.00 h. Missa solemne en honor a la patrona de Beniopa, a l'Església Santa Maria Magdalena. 21.45 h. Processó per l'itinerari de costum.  
22.45 h. Castell de Focs al carrer Meravelles, a càrrec de la Pirotècnia Borredà  
  
DIUMENGE 23 DE JULIOL (FESTA DE SANT LLUÍS)  
En acabar el castell de la Magdalena, sopar dels Lluïssos i Lluïsses. Carrer Meravelles.  
00.00 h. Gran revetlla amb la disc mòbil Elegance. Carrer Meravelles.  
08.30 h. Despertà amb la xaranga Va De Bo. Carrers de Beniopa.  
09.30 h. Esmorzar dels festers al Carrer Ciutat de Laval (Bar Reno)  
10.45 h. Passacarrer dels festers. Carrers de Beniopa.  
12.15 h. Festa del merengue!!! A continuació: Festa de la Bromera. Carrer Meravelles.  
14.30 h. Dinar dels festers al Centre Cívic la Quadra. En acabar tallers i jocs per als festers.  
20 h. Concentració dels festers i les festeres a la plaça de l'església. Cercavila pels carrers de Beniopa i recollida de la nostra padrina Laura Romaguera.  
21 h. Cercavila de l'Agrupació Musical Davallament Grau de Gandia.  
21 h. Missa solemne en honor a sant Lluís Gonçaga cantada pel cor. Església santa Maria Magdalena.  
21.45 h. Processó en honor a Sant Lluís de Gonçaga amb l'itinerari de costum.  
22.45 h. Mascletà nocturna a càrrec de la pirotècnia Borredà al c/ Meravelles.  
  
DILLUNS 24 DE JULIOL (FESTA DEL SAGRAT COR DE JESÚS)  
00.00 h. Sopar de les festeres del Sagrat Cor de Jesús al carrer Meravelles.  
00.30 h. Revetla amb el grup La Guarida, al carrer Meravelles. 08.00 h. Baixada de la imatge del Sagrat Cor de Jesús.  
08.30 h. Despertà pels carrers de Beniopa, amb la xaranga Ves i Gitat.  
09.00 h. Esmorzar de les festeres al Centre Cívic la Quadra. 10.45 h. Cercavila de festeres pels carrers del poble.  
11.00 h. Jocs d'aigua i parc infantil aquàtic en el Col·legi Joan Martorell.  
12.00 h. Piscolabis a càrrec de Juanita i Maruja al carrer Sant Antoni.  
14.00 h. Dinar de les festeres al restaurant Ca Tere.  
19.30 h. Passacarrer i arreplegada de festeres amb acompanyament de la xaranga.  
21.00 h. Cercavila de la colla de dolçainers i tabaleters de la Safor pels carrers de Beniopa.  
21.00 h. Missa solemne en honor al Sagrat Cor de Jesús a l'església Santa María Magdalena.  
21.45 h. Processó per l'itinerari de costum.  
22.45 h. Castell de Focs al carrer Meravelles, al costat del Barranc, a càrrec de la Pirotènia Borredà.  
  
DIMARTS 25 DE JULIOL (FESTA DEL CRIST DE L'EMPAR)  
En acabar el castell del Cor de Jesús, sopar amb motiu de la festa del Crist de l'Empar, al carrer Meravelles.  
00.00 h. Gran revetla al carrer Meravelles.  
Baixada de la imatge del Crist de l'Empar a l'església Santa Maria Magdalena.  
20.00 h. Cercavila de la colla de dolçainers i tabaleters de la Safor.  
21 h. Missa solemne en honor del Santíssim Crist de l'Empar.  
21.45 h. Processó per l'itinerari de costum.  
22.45 h. Castell de Focs a càrrec de la Pirotècnia Borredà, al c/ Meravelles al costat del Barranc.  
  
DIMECRES 26 DE JULIOL (FESTA DE LA MARE DE DÉU)  
En acabar el castell del Crist, sopar dels festers al carrer Meravelles.  
• 23:45 h. Cercavila amb Figatells Batukat's pels carrers de Beniopa.  
• 00:30?h. Gran revetla: Discomòbil Elegant.  
•  
• 00:45 h. Entrà dels festers al carrer Meravelles.  
• 09:00 h. Despertà. Eixida Plaça Major.  
• 09:45 h. Esmorzar al Centre Cívic la Quadra.  
• 11:00 h. Cercavila pels carrers del poble. Visita a la Madrina de la festa.  
• 11:45 h. Parc infantil al centre cívic la Quadra.  
• 14:30 h. Dinar dels festers al centre cívic la Quadra.  
• 20:15 h. Concentració de festers i festeres a la plaça Esglèsia. Arreplegada a la Madrina.  
• 21 h. Missa solemne en honor a la Mare de Déu amenitzada pel cor.  
• 21:45 h. Processó.  
• 22:30 h. Cant d'albaes a la Mare de Déu a la plaça Campanar.  
• 22:45 h. Mascletà nocturna, al c/ Meravelles al costat del Barranc.